laion/Wikipedia-Exotic huggingface dataset:
Kitty Hart-Moxon

Kitty Hart-Moxon (neiupõlvenimega Kitty Felix; sündinud 1. detsembril 1926 Bielskos Teises Poola vabariigis) on Poola juudi päritolu holokaustis ellujäänu (Sh'erit ha-Pletah), kes elab Teise maailmasõja järel Suurbritannias. 1943. aastal saatsid natsivõimud ema Lola Rosa Felixi koos tütrega ülesantuna vangilaagritesse ja lõpuks kaks ööpäeva kestnud rongisõidul Auschwitz II-Birkenau koonduslaagrisse, kuhu saabusid 6. aprillil. Sama saatus tabas sadu tuhandeid aškenazi juute üle terve Kesk-Euroopa. Kitty oli vaid 16-aastane ehk komandantide silmis piisavalt elujõuline tööülesannete täitmiseks (vahelduvalt umbes 35 000 inimese seas), mistõttu ei suunatud teda otse hukkamisjärjekorda gaasikambrites. Erikombel säästeti ka tema polüglotist ema, nende esmaseks ülesandeks jäi koolnud sunnitööliste kohtlemine, mis nõudis vähem vaeva kui välitööd laagri lähedal. Vaid taibukus, keelevaist ja õigel ajal õigete rollide täitmine (näiteks rooja rookimine laagriosmikute põrandarennidest) hoidis nende tervist (külmumast, nälgimast ja nakatumast) vangistuses, kus järeleandmatu ellujäämine oli peaaegu ilmvõimatu. Vahetult pärast ameeriklaste poolt vabastust 1945. aasta aprillis sai ta koos emaga Inglismaalt asüüli, kus abiellus, töötas radioloogina ja pühendas ülejäänud elu holokausti teadvustamisele. „Kuidas pingviinid Antarktikas elutsevad? Kui neid vaadelda, siis nad suruvad ennast teiste vastu, püüdes üksteise kehasoojust hoida. Täpselt nii see oligi (Auschwitz II-Birkenaus), et külma taluda.“ – Kitty Hart-Moxon Ta oli üks esimesi, kes hakkas Auschwitzi koonduslaagri terrorit ja ebainimlikust laiemalt avalikustama. "I am Alive" (1961) "Return to Auschwitz" (1981) Briti impeeriumi ordu ohvitser (2003) Birminghami Ülikooli audoktorant (2013) https://www.youtube.com/watch?v=mZYgzW2fS0o
UNESCO maailmapärand Islandil

Islandi alal on UNESCO maailmapärandi nimistus kolm objekti ja ootenimistus kuus objekti. Nimistus on kolm objekti: üks kultuuripärandi objekt: 2004 Þingvelliri rahvuspark kaks looduspärandi objekti: 2008 Surtsey 2019 Vatnajökulli rahvuspark – tule ja jää dünaamiline loodus Ootenimistus on kuus objektiː kaks kultuuripärandi objekti: 2011 Viikingite mälestised ja muinsuskaitsealad/ Þingvelliri rahvuspark 2011 Mätasmajade traditsioon kolm looduspärandi objekti: 2011 Mývatn ja Laxá 2011 Þingvelliri rahvuspark 2013 Torfajökulli vulkaaniline süsteem/ Fjallabaki looduskaitseala üks segapärandi objekt: 2011 Breiðafjörðuri looduskaitseala UNESCO maailmapärand Islandil. UNESCO maailmapärandi koduleht. Inglise keeles. Vaadatud 19. veebruaril 2024 "Þingvelliri rahvuspark". UNESCO maailmapärandi koduleht. Inglise keeles. Vaadatud 19. veebruaril 2024 "Surtsey". UNESCO maailmapärandi koduleht. Inglise keeles. Vaadatud 19. veebruaril 2024 "Vatnajökulli rahvuspark – tule ja jää dünaamiline loodus". UNESCO maailmapärandi koduleht. Inglise keeles. Vaadatud 19. veebruaril 2024 "Viikingite mälestised ja muinsuskaitsealad/ Þingvelliri rahvuspark". UNESCO maailmapärandi koduleht. Inglise keeles. Vaadatud 19. veebruaril 2024 "Mätasmajade traditsioon". UNESCO maailmapärandi koduleht. Inglise keeles. Vaadatud 19. veebruaril 2024 "Mývatn ja Laxá". UNESCO maailmapärandi koduleht. Inglise keeles. Vaadatud 19. veebruaril 2024 "Þingvelliri rahvuspark". UNESCO maailmapärandi koduleht. Inglise keeles. Vaadatud 19. veebruaril 2024 "Torfajökulli vulkaaniline süsteem/ Fjallabaki looduskaitseala". UNESCO maailmapärandi koduleht. Inglise keeles. Vaadatud 19. veebruaril 2024 "Breiðafjörðuri looduskaitseala". UNESCO maailmapärandi koduleht. Inglise keeles. Vaadatud 19. veebruaril 2024 UNESCO maailmapärand Islandil. UNESCO maailmapärandi koduleht. Inglise keeles. Vaadatud 19. veebruaril 2024
2014. aasta noorte suveolümpiamängud

2014. aasta noorte suveolümpiamängud olid teised noorte suveolümpiamängud. Need toimusid 16.–28. augustil 2014 Nanjingis Hiinas. Osales 3579 sportlast 205 riigist. Võisteldi 28 spordialal ja 222 võitlusalal. Edukaim riik oli korraldajamaa Hiina. Eesti 2014. aasta noorte suveolümpiamängudel Mängudest ROK-i kodulehel
Stoczek Łukowski

Stoczek Łukowski on linn Poolas Lublini vojevoodkonnas Łukówi maakonnas. Stoczek Łukowski asub Łukówist umbes 28 km läänes ja Siedlcest ligi 32 km edelas. Stoczek Łukowski sai linnaõigused 1546. aastal, kuid kaotas linnaõigused 1870. aastal. Stoczek Łukowski sai linnaõigused tagasi 1919. aastal. Kolmas Poola jagamise tulemusel läks Stoczek Łukowski 1795. aastal Saksa-Rooma riigi (Austria) võimu alla. 1809. aastal läks Stoczek Varssavi hertsogiriigi koosseisu ja 1815. aastal Neljanda Poola jagamise tagajärjel Venemaaga reaalunioonis olnud Poola Kuningriigi (nn. Kongressi-Poola) koosseisu. Novembriülestõusu ajal toimus 14. veebruaril 1831 Stoczek Łukowski lähedal Stoczeki lahing, milles Vene väed said Poola vägede käest lüüa. https://bdl.stat.gov.pl/api/v1/data/localities/by-unit/060611211021-0975813?var-id=1639616&format=jsonapi, vaadatud 7.10.2022. Stoczek Łukowski Encyklopedia PWN Bitwa pod Stoczkiem (14 lutego 1831) twojahistoria.pl
Xu Shen

Xu Shen (Xǔ Shèn; traditsioonilises kirjas 許慎; lihtsustatud kirjas 许慎; 58 – umbes 147) oli hiina õpetlane. Ta koostas esimese etümoloogilise hiina mõistemärkide sõnastiku "Shuowen Jiezi" (說文解字) ning korrastas esimesena mõistemärgid ühiste koostisosade järgi. Sõnastikus on üle 9000 mõistemärgi, mis on paigutatud radikaali (部首) järgi. Seal selgitas ta mõistemärkide päritolu, tuginedes varasema pitsatkirja uurimisele. Xu sai sõnastiku valmis aastal 100, kuid poliitilistel põhjustel pidi ta ootama 121. aastani, mil ta esitles oma teost Ida-Hani dünastia keisrile Andile. Teistel andmetel valmis teos pärast 100. aastat. Xu Shen elas Ida-Hani dünastia ajal. Ta pärines praeguse Henani provintsi Yangchengi allringkonna (郾城区) territooriumilt. Ta oli nimekas konfutsiaanlik õpetlane, kes oli spetsialiseerunud suurele klassikale, ning kirjutas teose "Wujing yiyi" (五經異義; "Lahknevad tähendused suures klassikas"). Kuigi algtekst on kaduma läinud ning Tangi dünastia ajal rikutud, rekonstrueeris Qingi dünastia aegne õpetlane Chen Shouqi selle osaliselt, tuginedes fragmentidele ja tsitaatidele. Pitsatikiri
H-II-piirkond

H-II-piirkond on tähtedevahelisest ioniseeritud vesinikuaatomitest koosnev piirkond. Tavaliselt on see osaliselt ioniseeritud gaasist koosnev pilv, milles on hiljuti toimunud täheteke ja mille suurus varieerub ühest kuni sadade valgusaastateni ning tihedus mõnest kuni miljoni osakeseni kuupsentimeetri kohta. 1610. aastal avastas Nicolas-Claude Fabri de Peiresc Orioni udukogu, mis on tänapäeval teada kui H-II-piirkond ja on seega esimene avastatud H-II-piirkond. Piirkonnad võivad olla ükskõik millise kujuga, sest tähtede ja gaasi jaotus piirkonnas on ebaühtlane. H-II-piirkondi seostatakse sageli molekulipilvedega. H-II-piirkonnad võivad tekitada mitme miljoni aasta vältel tuhandeid tähti. Tavaliselt hajutavad supernoovad ja massiivseimate tähtede tugevad tähetuuled H-II-piirkondade gaasid viimaks laiali ning järgi jäävad täheparved, näiteks Plejaadid. H-II-piirkonnad on vaadeldevad suurte vahemaade tagant ning nende uurimine on oluline, tegemaks kindlaks galaktikate kaugust ja keemilist koostist. Spiraal- ja ebaregulaarsed galaktikad sisaldavad paljusid H-II-piirkondi, samal ajal kui elliptilistes galaktikates need peaaegu puuduvad. Spiraalgalaktikates, sealhulgas Linnuteel, on need piirkonnad koondunud spiraalharudesse, kuid ebaregulaarsetes galaktikates paiknevad need kaootiliselt. Mõned galaktikad sisaldavad suuri H-II-piirkondi, mis sisaldavad kümneid tuhandeid tähti. "H II region". Oxford Reference. Vaadatud 8. juuni 2019. "HII Region". Swinburne University of Technology. Vaadatud 8. juuni 2019. "Messier 42: Orion Nebula". Messier Objects. Vaadatud 8. juuni 2019. "H II Regions" (PDF). Georgia State University. Vaadatud 8. juuni 2019.
Solova

Solova (ka Solovja; vene keeles Соловья) oli küla Võrumaal. 1977 liideti see küla Kiislovaga. Ajalooliselt jäi küla Setumaale Vaaksaarõ nulka. 19. sajandil kuulus küla Voronitsa (Воронкино) kogukonda ja Pankjavitsa kogudusse. Sissekanne Eesti kohanimeraamatu veebiversioonis (vaadatud 06.06.2019) Sissekanne Eesti kohanimeraamatu veebiversioonis
Varõstõ

Varõstõ (vene keeles Большие Горенки) oli küla Võrumaal. 1977 liideti see küla Sirgovaga. Ajalooliselt jäi küla Setumaale Vaaksaarõ nulka. Sissekanne Eesti kohanimeraamatu veebiversioonis (vaadatud 06.06.2019) Sissekanne Eesti kohanimeraamatu veebiversioonis
Kropkuva

Kropkuva (kohalikus pruugis ka Kropkova; vene keeles Кробково) oli küla Võrumaal. 1977 liideti see küla Helbiga ning täna kuulub Setomaa valda. Ajalooline Kropkova asub Helbi idaservas, vastu tänast Eesti-Vene piiri. Ajalooliselt jäi küla Setumaale Üle-Pelska nulka. Küla oli väike - 2-3 talu. Külas asub ka arheoloogiamälestis Kropkova koht. 18. sajandil kuulus küla riigile ja allus Taeluva kogudusele. Kropkovas elas üks tuntumaid setu rahvalaulikuid - lauluimä - Miku Ode (Jevdokia Kanniste). Sissekanne Eesti kohanimeraamatu veebiversioonis (vaadatud 06.06.2019) Sissekanne Eesti kohanimeraamatu veebiversioonis
Võrgulaev

Võrgulaev, ka räimelaev või ka võrgupaat (Kihnus maalaev), oli suurim paat kiilu ja ajutise mastiga, mida kasutati merel tehtaval võrgupüügil. Suure lainetuse korral sai võrgulaeva pardaid lisalaudadega kõrgendada. Ta oli põhiline kaluripaat kuni mootorpaatide levikuni 20. sajandil. kalalaev Eesti rahvakultuuri leksikon. 2000. Koostanud Ants Viires. Tallinn, Ühiselu AS trükikoda. Lk 349 Võrgupaat, Rannarootsi Muuseum
Moryń

Moryń (saksa keeles Mohrin) on linn Poolas Lääne-Pomorze vojevoodkonnas Gryfino maakonnas, Moryńi valla halduskeskus. Asulat on ürikutes esmamainitud 1263. aastal, linnaõigused sai 1306. aastal. Kuni 1945. aastani oli linn Saksamaa koosseisus, kuid Potsdami konverentsi otsusel läks Poolale. Moryń – city defensive walls Ancient and medieval architecture
Lüganuse Valla Leht

Lüganuse Valla Leht oli ajaleht, mis ilmus aastatel 1999–2009 ja vahendas Lüganuse valla uudiseid. Ajalehte andis välja Lüganuse vallavalitsus. Väljaanne ilmus neli korda aastas. Lüganuse Valla Leht E-kataloogis ESTER (vaadatud 06.06.2019) Lüganuse Valla Leht E-kataloogis ESTER
Maidla Sõnumitooja

Maidla Sõnumitooja oli 2003-2013 ilmunud ajaleht, mis vahendas endise Maidla valla uudiseid. Lehte andis välja Maidla vallavalitsus. Leht ilmus 3-6 korda aastas. Pärast 2013. aastat, kui Maida vald liitus Lüganuse vallaga, annab endise Maidla valla aladel toimuva kohta uudised edasi Valla Sõnumid. Maidla Sõnumitooja E-kataloogis ESTER (vaadatud 06.06.2019) Maidla Sõnumitooja E-kataloogis ESTER
Marjamaa

Marjamaa oli Vastemõisa, Olustvere ja Suure-Jaani valla ning Suure-Jaani ja Võhma linna ajaleht, mis ilmus aastatel 1993–1995. Ajalehte andis välja AS Merken. 1996. aastal hakkasid ilmuma Võhma Linnaleht ja Infoleht (Vastemõisa valla ajaleht) ja 2000. aastal hakkas ilmuma Leole (Suure-Jaani linna, Suure-Jaani valla ja Olustvere valla ajaleht). Marjamaa E-kataloogis ESTER (vaadatud 06.06.2019) Marjamaa E-kataloogis ESTER
Almāle

Almāle (ka Almale) on küla (mazciems) Lätis Kuldīga piirkonna Alsunga vallas. Almāle asub valla idaosas Kauliņa jõe kaldal. Küla asub valla keskusest Alsungast 6 ja Riiast 176 kilomeetri kaugusel. Küla tekkis endise Almāle mõisa juurde. Alsunga piirkonna omavalitsus on kultuuriväärtuslike objektidena ära märkinud mõisa teenijatemaja ja aida. Külas asub Almāle kalmistu. Kuni aastani 1973 asus seal Almāle raudteepeatus. Aastail 2009–2021 kuulus küla Alsunga piirkonda. Aastal 2019 oli külas 47 elanikku. Läti Ruumiandmete Agentuur Alsungas novads Alsungas novada kultūras mantojumu skatīt Vietvārdu datubāze
Halleluuja

Halleluuja (heebrea keeles הַלְּלוּיָהּ 'kiitke Jah'i', st 'kiitke Issandat' on väljend, mida sageli kasutatakse piibli Psalmide raamatus. Jah on lühend Jumala nimest JHWH (Jahve, Jehoova). Sõna halleluuja kasutatakse piibli Vanas Testamendis 24 korda (näiteks psalmid 113–118) ja neli korda Uue Testamendi Ilmutusraamatus.
Balande

Balande on küla (mazciems) Lätis Kuldīga piirkonna Alsunga vallas. Balande asub valla keskosas ja jääb valla keskusest Alsungast 3 ning Riiast 179 kilomeetri kaugusele. Alsunga piirkonna omavalitsus on kultuuriväärtusliku objektina ära märkinud Balande külatänava. Balandes asub Strēļi kalmistu. Aastal 2005 oli külas 21 elanikku. Aastail 2009–2021 kuulus küla Alsunga piirkonda. Alsungas novads Alsungas novada kultūras mantojumu skatīt Vietvārdu datubāze
Bērzkalni

Bērzkalni (vanasti ka Stirnumuiža) on küla (skrajciems ehk hajaküla) Lätis Kuldīga piirkonna Alsunga vallas. Bērzkalni asub valla lääneosas ja jääb valla keskusest Alsungast 8 ning Riiast 186 kilomeetri kaugusele. Bērzkalni tiigi ääres kasvav mänd (kõrgus 27 m) on looduskaitse all. Aastal 2005 oli külas 10 elanikku. Aastail 2009–2021 kuulus küla Alsunga piirkonda. Latvijas īpaši aizsargājamām dabas teritorijām dabas datu pārvaldības sistēmā OZOLS Vietvārdu datubāze
NGC 604

NGC 604 on H-II-piirkond, mis asub Kolmnurga galaktikas ja on Kohalik Galaktikarühma suurimaid H-II-piirkondi. Selle avastas 11. septembril 1784 William Herschel ning see asub Maast umbes 2,7 miljoni valgusaasta kaugusel. NGC 604 diameeter on kuni 1520 valgusaastat, olles üle 40 korra suurem kui Orioni udukogu nähtav osa ja on sellest üle 6300 korra heledam. "NGC 604". ESA HST. Vaadatud 8. juuni 2019.[alaline kõdulink] "Giant diffuse nebula and star forming region NGC 604 in M33". Messier SEDS. Vaadatud 8. juuni 2019.
Būcmaņciems

Būcmaņciems (ka Būdsmaņciems) on küla (skrajciems ehk hajaküla) Lätis Kuldīga piirkonna Alsunga vallas. Būcmaņciems asub valla keskosas merepinnast 47 meetri kõrgusel Kauliņa jõe kaldal. Küla jääb valla keskusest Alsungast 1,5 ning Riiast 179 kilomeetri kaugusele. Aastal 2005 oli külas 10 elanikku. Aastail 2009–2021 kuulus küla Alsunga piirkonda. Vietvārdu datubāze
Reģi

Reģi on küla (skrajciems ehk hajaküla) Lätis Kuldīga piirkonna Alsunga vallas. Reģi asub valla idaosas ja jääb valla keskusest Alsungast 4 ning Riiast 168 kilomeetri kaugusele. Küla on tekkinud Reģi mõisa juurde. Alsunga piirkonna omavalitsus on kultuuriväärtuslike objektidena ära märkinud mõisa pargi ja hoonetekompleksi. Mõisas asus varem pansionaat. 22. veebruaril 2007 süttis pansionaat põlema ja tules hukkus sealsest 90 asukast 23. Tegemist on ohvriterohkeima tulekahjuga Läti ajaloos. Tulekahju järel hooldekeskus suleti ja sealsed patsiendid viidi üle Gudeniekisse. Tänaseks on mõisa peahoone taastatud. Aastail 2009–2021 kuulus küla Alsunga piirkonda. Külas asub Reģi bussipeatus. Aastal 2005 oli külas 84 elanikku. Läti Ruumiandmete Agentuur Alsungas novads Alsungas novada kultūras mantojumu skatīt Ugunsgrēkā Alsungas sociālās aprūpes centrā 'Reģi' bojāgājuši 23 cilvēki (precizēts) https://www.delfi.lv/news/versijas/latvijas-pilu-un-muizu-asociacija-regu-muiza-nav-vainiga-amatpersonu-neizdaribas.d?id=18386572#ixzz3hkJU4h1Y "IS Mantojums". Originaali arhiivikoopia seisuga 5. august 2021. Vaadatud 19. mail 2020. Vietvārdu datubāze
Roseti udukogu

Roseti udukogu ehk Rosette'i udukogu (ka Caldwell 49) on suur kerajas H-II-piirkond, mis asub Ükssarviku tähtkujus. Udukoguga on tihedalt seotud hajusparv NGC 2244, sest selle tähed moodustusid udukogust pärit ainest. Parv ja udukogu asuvad Maast umbes 5000 valgusaasta kaugusel ning on umbes 130 valgusaastat lai. Hajusparve noortelt tähtedelt pärit kiirgus ergastab udukogu aatomeid, mis hakkavad kiirgama ning tekitavad emissioonudu. Udukogu mass on umbes 10 000 Päikese massi. Chandra kosmoseteleskoobi vaatlused on näidanud, et Roseti udukogus on arvukalt noori tähti ning kokku asub selles tähetekkepiirkonnas umbes 2500 noort tähte. Roseti udukogus asuvad New General Catalogue'i objektid NGC 2237, NGC 2238, NGC 2239, NGC 2244 ja NGC 2246. "In Full Bloom: Astrophotographer Snaps Stunning Rosette Nebula Photo". Space.com. Vaadatud 8. juuni 2019. "Rosette Nebula". Constellation Guide. Vaadatud 8. juuni 2019. "Amateur photographer takes Nasa award-winning photograph from her back garden". The Indenpendent. Vaadatud 8. juuni 2019.
Väike-Nõmmküla

Väike-Nõmmküla ehk Persåker on küla Lääne maakonnas Lääne-Nigula vallas. Enne Eesti omavalitsuste haldusreformi 2017. aastal kuulus küla Noarootsi valda. Külas asub looduskaitsealune rändrahn Väike Patstein. Statistikaamet, vaadatud 18.07.2023. Eesti haldus- ja asustusjaotuse klassifikaator, vaadatud 9.06.2014. Maa-ameti kaardiserver
Bhutani jalgpallikoondis

Bhutani jalgpallikoondis on Bhutani rahvuskoondis jalgpallis. See loodi 1983. aastal ning liitus FIFAga 2003. aastal. 2019. aasta seisuga on koondis pidanud 85 ametlikku maavõistlust, millest on võidetud 6, viigiga lõppenud 5 ning kaotatud 74.
Lutsumänd

Lutsumänd oli söödata õngpüünis talvisel kuduajal lutsude püüdmiseks jääaugust. Püünise nimetus tuleneb sarnasusest pudrumännaga. See õngpüünis oli mitmeharuline kodarakujuline püügiriist, mille läbimõõt oli umbes 15 cm. Lutsumännal oli 6–20 traaditeravikku, mille konksud olid keeratud ülespoole. Puuvarre või keti külge kinnitati plekitükid, metallrõngad või muu, mis tekitasid heli, kui püünist liigutati üles–alla. Püüti peamiselt öösel ning kala ahvatleti ligi ainult helinaga. Kui luts ujus männa teravike kohale, tõmmati kiire liigutusega püünis üles, konksud haakusid kala kehasse ning saak tõmmati veest välja. Lutsumänd oli kasutusel Põhja-Venemaal ja Rootsis. Eestis ainult Peipsi ja Pihkva järvel ning Kagu-Eestis. Eesti etnograafia sõnaraamat. 1995. Koostanud Arvi Ränk. Tallinn, AS Pakett trükikoda. Lk 106 Eesti rahvakultuuri leksikon (2. trükk). 2000. Koostanud ja toimetanud Ants Viires. Eesti Entsüklopeediakirjastus. Lk 148 Lutsumänd, Eesti Rahva Muuseum
India jalgpallikoondis

India jalgpallikoondis on India rahvuskoondis jalgpallis. India ei ole kunagi jõudnud maailmameistrivõistluste finaalturniirile, kuid 1950. aastal loobuti osalemisest. Põhjuseks oli kulukas reis, aga ka see, et FIFA keelas paljajalu jalgpalli mängimise. Neljal korral on osaletud olümpiamängude jalgpalliturniiril. 1956. aastal jõuti poolfinaali ja saavutati 4. koht.
Suur-Nõmmküla

Suur-Nõmmküla ehk Klottorp on küla Lääne maakonnas Lääne-Nigula vallas. Enne Eesti omavalitsuste haldusreformi 2017. aastal kuulus küla Noarootsi valda. Küla territooriumile jääb 6 Aulepa tuulepargi tuulikut. Külas asub muinsuskaitsealune arheoloogiamälestis kalmistu „Kabelimägi" (osaliselt Aulepas). Statistikaamet, vaadatud 20.07.2023. Eesti haldus- ja asustusjaotuse klassifikaator, vaadatud 9.06.2014. Maa-ameti kaardiserver
Sh'erit ha-Pletah

Sh'erit ha-Pletah (heebrea keeles שארית הפליטה, sõna-sõnalt 'elusolev jäänuk'; ülekantud tähenduses 'holokaustis ellujäänu') on holokausti üleelanud juutide poolt kasutatav enesekohane heebrea piibellik termin. Pärast ümberasustamist veetsid sajad tuhanded ellujäänud mitu aastat pagulaslaagrites natsismist vabanenud liitlasvägede okupeeritud Saksamaal, liitlasvägede okupeeritud Austrias ja vastses fašismist vabanenud Itaalia Vabariigis. Pagulased muutusid sotsiaalselt ja poliitiliselt organiseerituks, kaitstes kõigepealt oma inim- ja tegevusõigusi laagrites ning seejärel õigust immigreeruda Briti Palestiina Mandaati (1920–1948). Mandaadi territooriumil kujunes Iisraeli riik, mis kuulutati välja 14. mail 1948. Suurem enamus Teise maailmasõja üle elanud juudi pagulastest elas Iisraelis juba aastal 1950. Valdavalt need, kelle sugulased elasid Ameerika Ühendriikides, suundusid elama sinna. Vähesed kolisid Inglismaale, osalt suunduti ka Suurbritannia dominioonidesse või Lõuna-Ameerikasse. Nii-öelda elusolevaks jäänukiks jäid imekombel ema Lola ja tütar Kitty Felix, kes elasid üle võikaima koonduslaagri Auschwitz II-Birkenau jäleduse. Holokaust
Acadia vald

Acadia vald (Acadia Parish) on 2. järgu haldusüksus (maakond) Ameerika Ühendriikides Louisiana osariigis. Valla halduskeskus on Crowley. Vald moodustati 1886. aastal. Elanike arv oli 2010. aasta rahvaloenduse järgi 61 773. Arvestuslik rahvaarvu muutus (1. juuli seisuga): 2020 United States Census, vaadatud 1.01.2022. County Population Totals and Components of Change: 2010-2018 United States Census Bureau (vaadatud 5. juunil 2019)
Alleni vald

Alleni vald (Allen Parish) on 2. järgu haldusüksus (maakond) Ameerika Ühendriikides Louisiana osariigis. Valla halduskeskus on Oberlin ja suurim linn on Oakdale. Rapidesi vald (põhjas) Evangeline'i vald (idas) Jefferson Davise vald (lõunas) Beauregardi vald (idas) Vernoni vald (loodes) Vald moodustati 1912. aastal Calcasieu valla osast. Maakond on saanud nime konföderatsiooni kindrali ja Louisiana kuberneri Henry Watkins Alleni järgi. Elanike arv oli 2020. aasta rahvaloenduse järgi 22 750. Aastal 2010 oli elanikke 25 764. Arvestuslik rahvaarvu muutus (1. juuli seisuga): Elizabeth (417 elanikku) Kinder (2170 elanikku) Oakdale (6692 elanikku) Oberlin (halduskeskus; 1402 elanikku) U.S. Route 165 U.S. Route 190 Louisiana Highway 10 Louisiana Highway 26 2020 United States Census, vaadatud 1.01.2022. County Population Totals and Components of Change: 2010-2018 United States Census Bureau (vaadatud 5. juunil 2019)
2019. aasta Konservatiivse Partei liidri valimised

2019. aasta Suurbritannia Konservatiivse Partei juhi valimised algasid siis, kui praegune juht Theresa May teatas 24. mail 2019, et ta astub 7. juunil tagasi Konservatiivse Partei juhi kohalt ja seejärel peaministri ametikohalt, kui valitakse uus kandidaat. Uueks partei juhiks valiti Boris Johnson. "Tory leadership: Gove becomes eighth candidate to enter race". "Race to be new prime minister begins". "Mark Harper joins Tory leadership race". "VIDEO: Jeremy Hunt confirms Tory leadership bid at Haslemere Festival". Originaali arhiivikoopia seisuga 5. jaanuar 2020. "Sajid Javid to run for Tory party leader". "Boris Johnson confirms bid for Tory leadership". "Raab and Leadsom become latest Tories to announce leadership bids". "Esther McVey announces Conservative leadership bid". "Rory Stewart: I'd bring country together as PM".
Pürksi

Pürksi ehk Birkas on küla Lääne maakonnas Lääne-Nigula vallas. Enne 2017. aasta Eesti omavalitsuste haldusreformi oli küla Noarootsi valla halduskeskus. Pürksi küla koosseisus on ka ajaloolise Kulani küla maad. Pürksis asuvad Noarootsi Gümnaasium, Noarootsi Kool, lasteaed, vallavalitsus, postkontor ja pood. Seal on ka Pürksi ja Farmi bussipeatus. "Katkukalmistu", Pürksi kalmistu, Pürksi mõisa park, Pürksi mõisa ait-kelder, ait, kaev ja peahoone on muinsuskaitse all. Pürksi mõisa park on ka looduskaitse all, lisaks on kaitse all pargis kasvav harilik pöök. Osa Pürksist kuulub Silma looduskaitseala koosseisu. Pürksi Pood OÜ (varem Österby Talupood OÜ) asutati 5. märtsil 2013. Pood läks pankrotti aprillis 2016. 30. mail 2016 avas uus rentnik Kuther Kaubandus OÜ Noarootsi Poolsaare poe. Pood suleti novembris 2019. 2020. aastast asub pood aadressil Pürksi keskus 8, kus renoveeritud hoones asub ka Noarootsi lokaal. Pürksi külanõukogu Pürksi põllutöö- ja rahvaülikool Pürksi kõrts Noarootsi raamatukogu Statistikaamet, vaadatud 19.07.2023. Eesti haldus- ja asustusjaotuse klassifikaator, vaadatud 9.06.2014. Külad. Vaadatud. 13.05.2014. https://xgis.maaamet.ee/xgis2/page/app/maanteeamet Maa-ameti kaardiserver Maa-ameti kaardiserver https://www.inforegister.ee/14039454-KUTHER-KAUBANDUS-OU https://www.facebook.com/noarootsi.poolsaare.pood/?ref=br_rs
Ascensioni vald

Ascensioni vald (Ascension Parish) on 2. järgu haldusüksus (maakond) Ameerika Ühendriikides Louisiana osariigis. Valla halduskeskus on Donaldsonville. Vald moodustati 1807. aastal. Elanike arv oli 2010. aasta rahvaloenduse järgi 107 215. Arvestuslik rahvaarvu muutus (1. juuli seisuga): 2020 United States Census, vaadatud 1.01.2022. County Population Totals and Components of Change: 2010-2018 United States Census Bureau (vaadatud 5. juunil 2019)
Assumptioni vald

Assumptioni vald (Assumption Parish) on 2. järgu haldusüksus (maakond) Ameerika Ühendriikides Louisiana osariigis. Valla halduskeskus on Napoleonville. Vald moodustati 1807. aastal. Elanike arv oli 2010. aasta rahvaloenduse järgi 23 421. Arvestuslik rahvaarvu muutus (1. juuli seisuga): 2020 United States Census, vaadatud 1.01.2022. County Population Totals and Components of Change: 2010-2018 United States Census Bureau (vaadatud 5. juunil 2019)